《竹干青乐钓应制》
明代·吴伯宗

琅玕百尺俯清流，直干凌云耐素秋。六琯已裁鸣凤律，一竿还上钓鱼钩。

飘飖志适烟霞迥，欸乃歌长水石幽。远浦澄潭随所适，此身何似到瀛洲。

作者简介：江西金溪人，名祏，以字行。洪武四年初开科，廷试第一。授礼部员外郎，与修《大明日历》。以不附胡惟庸，坐事谪居凤阳。上书论时政，因言惟庸专恣。帝得奏召还，命使安南。历官武英殿大学士，后坐事降检讨。十七年又坐事谪云南卒。有《南宫》、《使交》、《成均》、《玉堂》四集。